GUÈRRA-E-PATZ-III-WEB	En tot començar per Smolensk, en totes es ciutats e bordalats de Russia, sense era intervencion deth comde Rastopchin ne des sòns pannèus, succedic madeish qu’en Moscòu: eth pòble demoraue tranquillaments ar enemic, sense revòutes, sense rambalhs: non esbocinaue ad arrés senon que demoraue sense alterar-se, segur d’auer fòrces, arribat eth moment avient e mès dificil, pr’amor de decidir çò que calie hèr.